Čapajew (Film)
Čapajew (rusce ЧaпaeB) je sowjetski film pod režiju bratrow Sergej a Georgij Wasiljew. Film, wozjewjeny w Sowjetskim zwjazku 7. nowembra 1934, je rjekej Ruskeje byrgarskeje wójny Čapajew wěnowany.
Jednanje[wobdźěłać | žórłowy tekst wobdźěłać]
Film bazěruje na materialu Dmitrija a Anny Furmanoweje a powěda wo rjeku byrgarskeje wójny Čapajew (1887–1919). W Ruskej zahaji so byrgarska wójna. 25. kawalerijowa diwizija wojuje při srjedźnej Wolze a w Ural (horiny)Uralu přećiwo běłogardistam. Wojowarjo diwizije su njedawno wolili noweho komandanta – Čapajewa. Sława jeho bojowych wuspěchow jemu doprědka chwata. Hdyž słyšeja Kozakojo a Běłogardisća, zo Čapajew jich přesćěhuje, dóstawaja so do paniki. Wšako njebě Čapajew hišće žanu bitwu přěhrał.
Myta[wobdźěłać | žórłowy tekst wobdźěłać]
Na I. Moskowskim kinowym festiwalu w lěće 1935 wuznamjeni jury pod wjednistwom Sergeja Eisensteina tworićelow filma z prěnim mytom.
Jako "Best Foreign Film" bu wón w lěće 1935 přez US National Board of Review 1935 wuznamjenjeny. W lěće 1937 dósta Grand Prix na Pariskim swětowym wustajenju.
- Stalinowe myto I. schodźenk w lěće 1941
- Bronzowa medalja na Filmowym festiwalu we Venedigu w lěće 1946
Recepciske stawizny[wobdźěłać | žórłowy tekst wobdźěłać]
W kino "Saturn" běžeše tutón film přez dwě lěće kóždy dźeń, štož je rekord w stawiznach kinowstwa.
Do dźensnišeho je film jara popularny w Ruskej, někotre rěčne wobroty z filma su so stali z "skřidlenymi słowami". Hłowni rjekojo filma – Čapajew, jeho adjutant Petjka a třělča mašinskeje třělby Anna – su předmjet mnoholičbnych anekdotow.
W ruskim kinowym wuměłstwje so aluzije a direktne pokazy na film "Čapajew" namakaja. Dźěćacy film, na přikład, jedna wo kinowym wopyće pioněrskeje skupiny, pokazuje emocije dźěći při wobhladowanju filma "Čapajew", kaž wone chcedźa mrějacemu rjekej pomhać.
Spěw "Čorny rapak" ("ЧëpHый BopoH") z filma "Čapajew" bywaše po kinowym wuspěchu w cyłym ZSSR znaty, we filmach Aleksandra Rogoškina «OcoбeHHocTи HaциoHaлbHoй oxoTы» (1995), «OcoбeHHocTи HaциoHaлbHoй pыбaлkи» (1998), «OcoбeHHocTи HaциoHaлbHoй oxoTы B зиMHий пepиoд» (2000) bu tón spěw jako filmowa hudźba wužity.
jav_Latn bos_Latn pol_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn